Document ID: 31986R0503

ΚΑΝΟΝΙΣΜΟΣ (ΕΟΚ) αριθ. 503/86 ΤΟΥ ΣΥΜΒΟΥΛΙΟΥ της 25ης Φεβρουαρίου 1986 για τον καθορισμό, κατά την περίοδο από 1ης Μαρτίου έως 31 Δεκεμβρίου 1986, των τιμών προσανατολισμού ορισμένων αλιευτικών προϊόντων που απαριθμούνται στο παράρτημα Ι σημεία Α και Ε του κανονισμού (ΕΟΚ) αριθ. 3796/81 και για την τροποποίηση του κανονισμού (ΕΟΚ) αριθ. 3602/85 του Συμβουλίου όσον αφορά την τιμή προσανατολισμού της σαρδέλας Ατλαντικού και της αντσούγιας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: ττη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 για την κοινή οργάνωση αγοράς στον τομέα των αλιευτικών προϊόντων (1), όπως τροποποιήθηκε τελευταία με την πράξη προσχώρησης της Ισπανίας και της Πορτογαλίας, την πρόταση της Επιτροπής, Εκτιμώντας: ότι στο άρθρο 26, σε συνάρτηση με το παράρτημα Ι τμήμα XV αριθ. 4 της πράξης προσχώρησης, έχουν συμπεριληφθεί τα ισπανικά σκουμπριά, οι λεπιδωτές γλώσσες, οι λεστιές, τα βατραχόψαρα, τα καβούρια και οι καραβίδες στο σύστημα των τιμών που θεσπίζεται με τον κανονισμό (ΕΟΚ) αριθ. 3796/81- ότι στο άρθρο 10 παράγραφος 1 και 2 του κανονισμού (ΕΟΚ) αριθ. 3796/81 προβλέπεται ότι, για κάθε ένα από τα προϊόντα που απαριθμούνται στο παράρτημα Ι σημεία Α και Ε του κανονισμού αυτού, καθορίζεται τιμή προσανατολισμού σε επίπεδο τέτοιο ώστε να εξασφαλίζεται η σταθερότητα των τιμών στις αγορές χωρίς, εντούτοις, να δημιουργούνται πλεονάσματα στην Κοινότητα- ότι το επίπεδο αυτό της τιμής πρέπει να συμβάλλει στην υποστήριξη του εισοδήματος των παραγωγών, λαμβανομένου, όμως, υπόψη του συμφέροντος των καταναλωτών- ότι θα πρέπει, συνεπώς, να καθοριστούν οι τιμές προσανατολισμού των προαναφερθέντων νέων ειδών βάσει των παραμέτρων αυτών- ότι, όσον αφορά τις σαρδέλες του Ατλαντικού και τις αντσούγιες, τα άρθρα 169 και 356 της πράξης προβλέπουν ένα ιδιαίτερο καθεστώς, για την προσέγγιση των τιμών σε μία περίοδο δέκα ετών στην πρώτη περίπτωση και πέντε ετών στη δεύτερη περίπτωση- ότι η προσέγγιση των τιμών προσανατολισμού που εφαρμόζονται στις σαρδέλες Ατλαντικού γίνεται προς τις τιμές της σαρδέλας της Μεσογείου- ότι το πρώτο στάδιο αυτής της προσέγγισης πρέπει να γίνει την 1η Μαρτίου 1986 και ότι γι' αυτό πρέπει να καθοριστούν οι τιμές προσανατολισμού που θα εφαρμοστούν στην Ισπανία και την Πορτογαλία, για την περίοδο από 1ης Μαρτίου έως 31 Δεκεμβρίου 1986, και να τροποποιηθεί, όσον αφορά την τιμή προσανατολισμού αυτών των δύο ειδών, ο κανονισμός (ΕΟΚ) αριθ. 3602/85 του Συμβουλίου της 17ης Δεκεμβρίου 1985 για τον καθορισμό, για την αλιευτική περίοδο 1986, των τιμών προσανατολισμού των προϊόντων αλιείας που απαριθμούνται στο παράρτημα Ι σημεία Α και Δ του κανονισμού (ΕΟΚ) αριθ. 3796/81 (2), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι τιμές προσανατολισμού της περιόδου αλιείας, από 1ης Μαρτίου έως 31 Δεκεμβρίου 1986, για τα προϊόντα που περιλαμβάνονται από την πράξη προσχώρησης στο σύστημα των τιμών του κανονισμού (ΕΟΚ) αριθ. 3796/81 και για τις κατηγορίες στις οποίες αναφέρονται, καθορίζονται όπως αναφέρεται στο παράρτημα Ι. 2. Οι τιμές προσανατολισμού της σαρδέλας Ατλαντικού και της αντσούγιας, που καθορίζονται, για την αλιευτική περίοδο 1986, από τον κανονισμό (ΕΟΚ) αριθ. 3602/85, τροποποιούνται όπως αναφέρεται στο παράρτημα ΙΙ.
Άρθρο 2
Ο παρών κανονισμός αρχίζει να ισχύει την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος. Βρυξέλλες, 25 Φεβρουαρίου 1986.

Labels: 2
6